Diari Oficial de la Generalitat Valenciana


Sumari del DOGV 8619, del 23-08-2019 (2019/6958)

Notificació de la sentència dictada en el procediment de divorci contenciós número 1016/2018.
---------------------------------------------------------------------------------------------

### Dades del document

Número de DOGV
:   8619

Data del DOGV
:   23-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6958


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1016/2018. [2019/6958]  
José Esteban Briz Recio, lletrat de l'Administració de justícia del Jutjat de Primera Instància número 24 de València, pel present edicte faig saber que en les actuacions de família, divorci contenciós número 1016/2018, a instàncies de Chakib Benchekroun, representat per el procurador Moisés Toca Herrera, contra Bouchra Cherifi Alaoui, en situació de rebel·lia, en els quals en data 15 de gener de 2019, ha recaigut sentència, en la qual en la part dispositiva diu així:  
«Estime la demanda formulada per la representació processal de Chakib Benchekroun contra Bouchra Cherifi Alaoui, i declaret dissolt per causa de divorci el matrimoni format pels referits cònjuges, amb tots els efectes legals. Així mateix, examinades les actuacions que es troben en actuacions de conformitat amb l'article 94 referit del Codi Civil i en benefici i interés del fill menor dels litigants \*\*\*, nascut el dia \*\*\*, es procedeix a acordar les següents mesures:  
  
- Guarda i custòdia a favor de la mare Bouchra Cherifi Alaoui.  
- S'atribueix a Bouchra Cherifi Alaoui, així com al fill menor que queda en la seua companyia, l'ús i gaudi de l'habitatge llogat i aixovar familiars, sempre que se subrogue o es canvie el contracte de lloguer a nom de la demandada.  
- Pensió alimentària: serà a càrrec del pare en favor del seu fill menor d'edat \*\*\*, fixant-se aquesta en la quantitat de 150 ?/mes, quantitat que ingressarà en el compte que designe la progenitora en els cinc primers dies de cada mes, i que s'actualitzarà conforme a l'IPC que publique l'Institut Nacional d'Estadística o organisme que el substituïsca. Les despeses extraordinàries seran sufragades al 50 % entre tots dos progenitors.  
- Règim de visites: donada l'edat actual del menor, s'estableix com a règim de visites del progenitor amb el menor \*\*\*, el que lliurement pacten pare i fill.  
Cada part abonarà les costes processals causades a la seua instància i les comunes a mitges.  
Manera d'impugnació: mitjançant recurs d'apel·lació davant aquest jutjat; no obstant això, es portarà a efecte l'acordat. El recurs haurà d'interposar-se per escrit en el termini de 20 dies, amb expressió de la infracció comesa segons el parer del recurrent, i sense aquests requisits no s'admetrà el recurs (article 458 de la LEC). Haurà d'efectuar-se la consignació de 50 - en el compte del jutjat 4584-0000-02-número del procediment en quatre dígits - dos últims números de l'any, en l'oficina Banesto, segons disposa la LO 1/2009, de 3 de novembre, i caldrà acreditar aquesta consignació, excepte aquells litigants que ostenten el benefici de la justícia gratuïta. En cas de no efectuar-se el depòsit serà corregible el defecte en el termini de dos dies, inadmetent-se a tràmit en cas de no esmenar-lo.  
Aquesta és la meua sentència, que pronuncie, mane i firme.»  
Publicació. Pronunciada, llegida i publicada va ser l'anterior sentència pel/per la jutge/essa que la va dictar, mentre celebrava audiència pública el mateix dia de la data, de la qual cosa, jo, el lletrat de l'Administració de justícia, en done fe, a València.  
Concorda amb el seu original al qual em remet i complint l'acordat, expedisc i signe el present edicte.  
I perquè servisca de notificació de forma deguda a Bouchra Cherifi Alaoui, en rebel·lia.  
  
València, 15 de gener de 2019.- El lletrat de l'Administració de justícia: José Esteban Briz Recio.